Suune Tihane

Suune Tihane (17. veebruar 1957 – 9. juuli 2013) oli kaitseliitlane, kunagine Kaitseliidu Tartu maleva pealik. 

Ta sai Tartu maleva pealikuks 1996. aasta juulis endise pealiku Aivo Kapteni järel. Tihane oli enne Põhja-Tartumaa malevkonna juht. Sama aasta 20. juunil sai ta leitnandi auastme."Põllumajandusülikooli hõivamise uurimise kokkuvõtet ei avaldata. Kaitseliidu Tartu maleva uueks pealikuks on Suune Tihane". Postimees, 10. juuli 1996

Ta sai 1993. aastal ohvitseride kursustele, millele lubati vaid keskhariduse omandanuid."Kaitseliidu Tartu maleva pealik valetas avalikult". Postimees, 23. september 1998

Ta vabastati malevapealiku ametist 1999. aastal oma haridusandmete võltsimise tõttu."Riik käis firmale raha välja tegemata töö eest". Tartu Postimees, 17. märts 2010 Ta oli väitnud, et lõpetas 1975. aastal Tartu 1. Keskkooli. Tegelikult lõpetas ta Tartu 1. Keskkoolis 1972. aastal vaid 8. klassi. 1974. aasta sügisel asus ta õppima Tartu 1. Õhtukeskkooli 9. klassi, kuid 1975. aasta kevadel lahkus ta koolist klassi lõpetamata.

Kaitseliidu ülema kolonelleitnant Lui Jaansoni sõnul oli Kaitsejõudude peastaabis olevas Tihase toimikus tema Tartu 1. keskkooli 11. klassi lõputunnistuse koopia. Hiljem selle dokumendi olemasolu eitati. Suune Tihane tunnistas ise oma ülemustele valetamist, kuid eitas võltsitud lõputunnistuse kasutamist.

Viited


 Kirjandus 
 Tartus enesetapu teinud mees kuulus 1990ndatel Kaitseliitu. Õhtuleht, 12. juuli 2013

Välislingid
Haud Tartu Uus-Jaani kalmistul

Kategooria:Kaitseliidu Tartu maleva pealikud
Kategooria:Eesti sõjaväelased
Kategooria:Uus-Jaani kalmistule maetud
Kategooria:Sündinud 1957
Kategooria:Surnud 2013